CELEX: 62015CN0277
Language: sl
Date: 2015-06-09 00:00:00
Title: Zadeva C-277/15: Predlog za sprejetje predhodne odločbe, ki ga je vložilo Bundesgerichtshof (Nemčija) 9. junija 2015 – Servoprax GmbH/Roche Diagnostics Deutschland GmbH

7.9.2015   
            
            
               SL
            
            
               Uradni list Evropske unije
            
            
               C 294/28
            
         Predlog za sprejetje predhodne odločbe, ki ga je vložilo Bundesgerichtshof (Nemčija) 9. junija 2015 – Servoprax GmbH/Roche Diagnostics Deutschland GmbH
   (Zadeva C-277/15)
   (2015/C 294/34)
   Jezik postopka: nemščina
   
      Predložitveno sodišče
   
   Bundesgerichtshof
   
      Stranki v postopku v glavni stvari
   
   
      Tožena stranka, tožeča stranka v postopku z nasprotno tožbo in revidentka: Servoprax GmbH
   
      Tožeča stranka, tožena stranka v postopku z nasprotno tožbo in nasprotna stranka v revizijskem postopku: Roche Diagnostics Deutschland GmbH
   
      Vprašanji za predhodno odločanje
   
   
               1.
            
            
               Ali mora tretja oseba samotestirni in vitro diagnostični medicinski pripomoček za določanje glukoze v krvi, za katerega je proizvajalec v državi člani A (natančneje: v Veliki Britaniji) opravil postopek ocenjevanja skladnosti v skladu s členom 9 Direktive 98/79/ES (1), ki je označen z oznako CE v skladu s členom 16 Direktive in ki izpolnjuje bistvene zahteve v skladu s členom 3 in Prilogo I k Direktivi, ponovno ali dodatno opraviti postopek ocenjevanja skladnosti v skladu s členom 9 Direktive, preden da proizvod v državi članici B (natančneje: v Zvezni republiki Nemčiji) na trg v embalaži, na kateri so pojasnila v uradnem jeziku države članice B, ki se razlikuje od uradnega jezika države članice A (natančneje: v nemščini in ne v angleščini) ter kateri so priložena navodila za uporabo v uradnem jeziku države članice B namesto države članice A?
            
         
               2.
            
            
               Ali na odgovor vpliva to, da se navodila za uporabo, priložena s strani tretje osebe, dobesedno ujemajo z informacijami, ki jih proizvajalec proizvoda uporablja v okviru prodaje v državi članici B?
            
         
      (1)  Direktiva 98/79/ES Evropskega parlamenta in Sveta z dne 27. oktobra 1998 o in vitro diagnostičnih medicinskih pripomočkih (UL, posebna izdaja v slovenščini, poglavje 13, zvezek 21, str. 319), kakor je bila spremenjena z Direktivo Komisije 2011/100/EU z dne 20. decembra 2011 (UL L 341, str. 50).